Baibolo ya pa Intaneti | BAIBOLO—AMALEMBO YA CALO CIPYA
Bushe kuti mwatemwa ukubelenga ici cipande mu %%?
Lukala Milandu 11:1-10
11 Poosa ifya kulya+ fyobe pa menshi,+ pantu ilyo papita inshiku ishingi ukafisanga na kabili.+2 Akanyako ifyo ukwete abantu cinelubali (7) nelyo abantu cinekonsekonse (8),+ pantu tawishibe icibi icingesa pano isonde.+3 Amakumbi nga yaisulamo amenshi, yapongolwela imfula pano isonde;+ kabili umuti nga wawila ku kapinda ka ku kulyo napamo ku kapinda ka ku kuso, uko kwine umuti+ wawila e ko ukaba.4 Uulolekesha imikuukile ya mwela takatande; no umona imyendele ya makumbi takaseepe.+5 Kwati fye fintu ushaishiba imibombele ya mupashi ifyo ukusha amafupa ya mwana mwi fumo lya kwa nyina,+ e fyo ushingeshiba ne milimo ya kwa Lesa wa cine, uucita fyonse.+6 Ulucelo tanda imbuto shobe ukufika icungulo wileka ukuboko kobe kutuushe;+ pantu tawishibe ishikamena,+ ishi napamo shilya, nangu nga shonse shikaba ishisuma.7 Ulubuuto na lo lwaliwama, kabili cisuma ku menso ukumona akasuba;+8 pantu umuntu nga aikala imyaka iingi, asekelele muli yonse.+ Kabili ebukishe inshiku sha mfifi,+ nangu shingaba inshiku ishingi; shonse sha fye.+9 Sekelela+ we mulumendo ilyo ucili umulumendo, no mutima obe usamwe mu nshiku sha bulumendo bobe, wende na mu mibele ya mutima obe no kucita ifyo amenso yobe yalefwaya.+ Lelo wishibe ukuti pali conse ici Lesa wa cine akakupingwilapo.+10 E ico fumya ukukalipwa ku mutima obe, no kutalusha ububi ku mubili obe;+ pantu ubulumendo no bwaice fya fye.+
bem_Latn bem_Latn bem_Latn bem_Latn